pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปฏิรูปภาคเกษตรกรรม เน้นตลาดนำการผลิต
วันอังคารที่ 14 สิงหาคม 2561
ปฏิรูปภาคเกษตรกรรม เน้นตลาดนําการผลิต
รัฐบาลมุ่งมั่นแก้ปัญหาราคาสินค้าเกษตรตกต่ําและปฏิรูปภาคการเกษตรอย่างยั่งยืน โดยหลีกเลี่ยงการแทรกแซงกลไกราคา เน้นวางแผนการผลิตตามความต้องการของตลาด
จันทร์ที่ 13 ส.ค.61
ปฏิรูปภาคเกษตรกรรม เน้นตลาดนําการผลิต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมุ่งมั่นแก้ปัญหาราคาสินค้าเกษตรตกต่ําและปฏิรูปภาคการเกษตรอย่างยั่งยืน โดยหลีกเลี่ยงการแทรกแซงกลไกราคา เน้นวางแผนการผลิตตามความต้องการของตลาด พร้อมทั้งออกมาตรการช่วยเหลือเกษตรกร เช่น ลดต้นทุนการผลิตแก่ผู้ปลูกข้าวโครงการประกันภัยข้าวนาปี พักชําระหนี้เงินต้นและลดดอกเบี้ยแก่เกษตรกร จัดที่ดินทํากินผ่านคณะกรรมการปฏิรูปที่ดินจังหวัด ปรับเปลี่ยนพฤติกรรมการเพาะปลูกให้สอดคล้องกับสภาพดินฟ้าอากาศ รวมกลุ่มเกษตรแปลงใหญ่ ยกระดับสินค้าเกษตรให้มีมาตรฐานพัฒนาสู่เกษตรอินทรีย์ และเพิ่มช่องทางการค้าออนไลน์ เป็นต้น ทั้งนี้ รัฐบาลมุ่งหวังให้เกษตรกรมีรายได้มากขึ้น สามารถพึ่งพาตัวเองได้อย่างเข้มแข็งและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ปนัดดา" พบปะนักเรียนโรงเรียนอยุธยาวิทยาลัย และสถาบันเทคโนโลยีแห่งอโยธยา
วันอังคารที่ 13 มิถุนายน 2560
"ปนัดดา" พบปะนักเรียนโรงเรียนอยุธยาวิทยาลัย และสถาบันเทคโนโลยีแห่งอโยธยา
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะคณะครูและนักเรียนโรงเรียนอยุธยาวิทยาลัย ในการขับเคลื่อนโรงเรียนคุณธรรม จากนั้นเป็นประธานเปิดงาน Open House "เปิด...นวัตกรรมการศึกษาเพื่อผู้ประกอบการยุค 4.0+" ประจําปีการศึกษา 2560
พร้อมบรรยายพิเศษ เรื่อง ศาสตร์พระราชาสู่การพัฒนาประเทศ ณ สถาบันเทคโนโลยีแห่งอโยธยาอําเภอพระนครศรีอยุธยา
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรม มอบน้ำตาลทราย จำนวน 3,000 กิโลกรัม  เพื่อนำไปประกอบอาหารบริการประชาชนที่มาร่วมถวายสักการะพระบรมศพฯ
วันอังคารที่ 25 กรกฎาคม 2560
รัฐบาลโดยกระทรวงอุตสาหกรรม มอบน้ําตาลทราย จํานวน 3,000 กิโลกรัม  เพื่อนําไปประกอบอาหารบริการประชาชนที่มาร่วมถวายสักการะพระบรมศพฯ
รัฐบาลโดยกระทรวงอุตสาหกรรม มอบน้ําตาลทราย จํานวน 3,000 กิโลกรัม  เพื่อนําไปประกอบอาหารบริการประชาชนที่มาร่วมถวายสักการะพระบรมศพฯ
วันนี้ (25 กรกฎาคม 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม และเจ้าหน้าที่จากหน่วยงานในสังกัดกระทรวงอุตสาหกรรม มอบน้ําตาลทราย จํานวน 3,000 กิโลกรัม ให้กับผู้แทน กอร.รส เพื่อนําไปประกอบอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช โดยมี พันเอก พงศ์นิกุล ไชยบุรินทร์ ผู้อํานวยการสํานักส่งกําลังบํารุง กอร.รส. เป็นผู้รับมอบ ณ บริเวณท้องสนามหลวง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีและบริษัท ศูนย์รับฝากหลักทรัพย์ (ประเทศไทย) จำกัด ร่วมลงนามบันทึกความตกลงการรับ – ส่งข้อมูลบุคคลที่ศาลมีคำสั่งพิทักษ์ทรัพย์ทางอิเล็กทรอนิกส์
วันพฤหัสบดีที่ 1 พฤศจิกายน 2561
กระทรวงยุติธรรม โดยกรมบังคับคดีและบริษัท ศูนย์รับฝากหลักทรัพย์ (ประเทศไทย) จํากัด ร่วมลงนามบันทึกความตกลงการรับ – ส่งข้อมูลบุคคลที่ศาลมีคําสั่งพิทักษ์ทรัพย์ทางอิเล็กทรอนิกส์
กรมบังคับคดีและบริษัท ศูนย์รับฝากหลักทรัพย์ (ประเทศไทย) จํากัด ร่วมลงนามบันทึกความตกลงการรับ – ส่งข้อมูลบุคคลที่ศาลมีคําสั่งพิทักษ์ทรัพย์ทางอิเล็กทรอนิกส์
เมื่อวันพุธที่ ๓๑ ตุลาคม ๒๕๖๑ เวลา ๑๐.๐๐ น. กรมบังคับคดีร่วมกับบริษัท ศูนย์รับฝากหลักทรัพย์ (ประเทศไทย) จํากัด ลงนามบันทึกความตกลงการรับ-ส่งข้อมูลทางอิเล็กทรอนิกส์ โดยมีนางสาวรื่นวดี สุวรรณมงคล อธิบดีกรมบังคับคดี และนางสาวยุภาวรรณ ศิริชัยนฤมิตร กรรมการผู้จัดการ บริษัท ศูนย์รับฝากหลักทรัพย์ (ประเทศไทย) จํากัด เป็นผู้ลงนามบันทึกความตกลงการรับ-ส่งข้อมูลทางอิเล็กทรอนิกส์ ณ ห้องประชุมคชสาร ๒ ชั้น ๓ อาคารกรมบังคับคดี
นางสาวรื่นวดี สุวรรณมงคล อธิบดีกรมบังคับคดี กล่าวว่า ความร่วมมือระหว่างกรมบังคับคดี และบริษัท ศูนย์รับฝากหลักทรัพย์ (ประเทศไทย) จํากัด เป็นการบูรณาการเชื่อมโยงข้อมูลบุคคลล้มละลาย เพื่อเพิ่มประสิทธิภาพในการรวบรวมทรัพย์สินในคดีล้มละลายของเจ้าพนักงานพิทักษ์ทรัพย์ มีส่วนสนับสนุนต่อการจัดอันดับความยาก – ง่ายในการประกอบธุรกิจ (Ease of Doing Business ) ของธนาคารโลก สร้างความเชื่อมั่นในการลงทุน และส่งเสริมเศรษฐกิจของประเทศใน การส่งข้อมูลผ่านระบบอิเล็กทรอนิกส์ เป็นการลดขั้นตอนการปฏิบัติงาน ลดการใช้ กระดาษ การทําบันทึกความตกลงในครั้งนี้เป็นการจัดทํานวัตกรรมร่วมกันระหว่างหน่วยงานภาครัฐ และ ซึ่งทั้ง ๒ หน่วยงานจะได้ร่วมกันกําหนดรายละเอียด คุณลักษณะเฉพาะของระบบคอมพิวเตอร์ และรูปแบบข้อมูลที่รับ - ส่ง ระบบงานที่เกี่ยวข้อง การจัดให้มีการควบคุมภายใน การจํากัดสิทธิการเข้าถึงข้อมูลระบบคอมพิวเตอร์ ข้อมูลที่กรมบังคับคดีจะได้รับจะเป็นเฉพาะข้อมูลของผู้ถือหลักทรัพย์ที่ศูนย์รับฝากหลักทรัพย์ทําหน้าที่เป็นนายทะเบียนตามกฎหมายว่าด้วยหลักทรัพย์ และตลาดหลักทรัพย์เท่านั้น และเป็นข้อมูลที่ศูนย์รับฝากหลักทรัพย์มีอยู่ การรักษาข้อมูลที่ได้รับระหว่างกันให้เป็นความลับ นอกจากนี้ จะได้ร่วมกันกําหนดพิธีปฏิบัติเกี่ยวกับการรับ-ส่งข้อมูลระหว่างกัน เพื่อการปฏิบัติงานร่วมกันอย่างมีประสิทธิภาพต่อไป ทั้งนี้จะได้มีการสนับสนุนในเรื่องความรู้ที่เกี่ยวเนื่องระหว่างกันเพื่อเพิ่มพูนความรู้ความสามารถให้กับบุคลากรต่อไป
ทั้งนี้ การลงนามบันทึกความตกลงการรับ – ส่งข้อมูลดังกล่าวเป็นการบูรณาการข้อมูล และการใช้เทคโนโลยีเพื่อให้เกิดประโยชน์สูงสุด ไปตามตามยุทธศาสตร์ชาติระยะ ๒๐ ปี นโยบายไทยแลนด์ ๔.๐ นโยบายของรัฐมนตรีว่าการกระทรวงยุติธรรม และยุทธศาสตร์ระยะ ๒๐ ปี ของกรมบังคับคดี ในการเป็นศูนย์ข้อมูลกลางเกี่ยวกับทรัพย์สินของลูกหนี้ (Debtor Data Center) และให้ความสําคัญกับการเชื่อมโยงข้อมูลหน่วยงานต่างๆ ซึ่งเป็นหน่วยงานทางทะเบียนทั้งภาครัฐและภาคเอกชน เป็นการเพิ่มประสิทธิภาพในการบังคับคดี เกิดประโยชน์แก่ทุกฝ่ายที่เกี่ยวข้อง
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชรฯ เสด็จแทนพระองค์ ทรงเปิดงานประชุมวิชาการนานาชาติด้านการพัฒนาเกษตรที่สูงอย่างยั่งยืนตามพระราชปณิธาน สืบสาน รักษา และต่อยอดงานโครง
วันอังคารที่ 24 ธันวาคม 2562
สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชรฯ เสด็จแทนพระองค์ ทรงเปิดงานประชุมวิชาการนานาชาติด้านการพัฒนาเกษตรที่สูงอย่างยั่งยืนตามพระราชปณิธาน สืบสาน รักษา และต่อยอดงานโครง
วันที่ 22 ธันวาคม 2562 เวลา 12.00 น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ทรงเปิดงานประชุมวิชาการนานาชาติด้านการพัฒนาเกษตรที่สูงอย่างยั่งยืนตามพระราชปณิทาน สืบสาน รักษา และต่อย
สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชรฯ เสด็จแทนพระองค์ ทรงเปิดงานประชุมวิชาการนานาชาติด้านการพัฒนาเกษตรที่สูงอย่างยั่งยืนตามพระราชปณิธาน สืบสาน รักษา และต่อยอดงานโครงการหลวง
วันที่ 22 ธันวาคม 2562 เวลา 12.00 น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ทรงเปิดงานประชุมวิชาการนานาชาติด้านการพัฒนาเกษตรที่สูงอย่างยั่งยืนตามพระราชปณิทาน สืบสาน รักษา และต่อยอดงานโครงการหลวง ณ อุทยานหลวงราชพฤกษ์จังหวัดเชียงใหม่
โอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อมและคณะผู้บริหารระดับสูง หน่วยงานในสังกัดกระทรวงทรัพยากรธรรมชาติและสิ่งแวดล้อม ร่วมเฝ้ารับเสด็จ
รัฐบาลไทย-ข่าวทำเนียบรัฐบาล-ไทย – กัมพูชา ร่วมลงนามบันทึกความเข้าใจว่าด้วยความร่วมมือในการจัดการพื้นที่คุ้มครองและพื้นที่อนุรักษ์ ความหลากหลายทางชีวภาพข้ามพรมแดน
วันศุกร์ที่ 2 กุมภาพันธ์ 2561
ไทย – กัมพูชา ร่วมลงนามบันทึกความเข้าใจว่าด้วยความร่วมมือในการจัดการพื้นที่คุ้มครองและพื้นที่อนุรักษ์ ความหลากหลายทางชีวภาพข้ามพรมแดน
กระทรวงทรัพยากรธรรมชาติและสิ่งแวดล้อม แห่งราชอาณาจักรไทย และ กระทรวงสิ่งแวดล้อม แห่งราชอาณาจักรกัมพูชา ร่วมลงนามบันทึกความเข้าใจว่าด้วยความร่วมมือในการจัดการพื้นที่คุ้มครองและพื้นที่อนุรักษ์ ความหลากหลายทางชีวภาพข้ามพรมแดน
กระทรวงทรัพยากรธรรมชาติและสิ่งแวดล้อม แห่งราชอาณาจักรไทย โดยกรมอุทยานแห่งชาติ สัตว์ป่า และพันธุ์พืช และ กระทรวงสิ่งแวดล้อม แห่งราชอาณาจักรกัมพูชา โดยกรมการบริหารการอนุรักษ์และการปกป้องธรรมชาติ ร่วมลงนามบันทึกความเข้าใจว่าด้วยความร่วมมือในการจัดการพื้นที่คุ้มครองและพื้นที่อนุรักษ์ ความหลากหลายทางชีวภาพข้ามพรมแดน โดยมีวัตถุประสงค์เพื่อส่งเสริมความร่วมมือระดับทวิภาคีในทุกด้านที่เกี่ยวข้องกับการจัดการพื้นที่คุ้มครองและพื้นที่อนุรักษ์ความหลากหลายทางชีวภาพข้ามพรมแดนระหว่างประเทศไทยและราชอาณาจักรกัมพูชา อันจะนําไปสู่การเชื่อมต่อพื้นที่ป่าระหว่างประเทศให้กลับเป็นผืนป่าขนาดใหญ่ สามารถลดปัญหาการบุกรุกทรัพยากรธรรมชาติและพื้นที่ป่าไม้ของทั้งสองประเทศได้อย่างยั่งยืนสืบไป
การลงนามบันทึกความเข้าใจ ในครั้งนี้ มีขอบเขตความร่วมมือครอบคลุมกิจกรรมด้านต่างๆ ภายใต้อํานาจหน้าที่ของกรมอุทยานแห่งชาติ สัตว์ป่า และพันธุ์พืช และกรมการบริหารการอนุรักษ์และการปกป้องธรรมชาติ ได้แก่
1) การแลกเปลี่ยนความรู้ บทเรียน และประสบการณ์ทางวิชาการ ระหว่างเจ้าหน้าที่ที่เกี่ยวข้องในสายงาน คณะกรรมการที่ปรึกษาพื้นที่คุ้มครอง และชุมชนท้องถิ่น
2) การพัฒนาศักยภาพองค์กรและทรัพยากรมนุษย์ ที่เกี่ยวข้องกับการจัดการพื้นที่คุ้มครองและพื้นที่อนุรักษ์ความหลากหลายทางชีวภาพข้ามพรมแดน ผ่านช่องทางต่างๆ อาทิเช่น การศึกษาดูงาน การฝึกอบรม การประชุมเชิงปฏิบัติการ และการฝึกงานของเจ้าหน้าที่ ตลอดจนการถ่ายทอดเทคโนโลยีและระบบการจัดการใหม่ๆ
3) ส่งเสริมการศึกษาวิจัยร่วม โดยการแลกเปลี่ยน ผลการวิจัย ผลการวิเคราะห์ และข้อเสนอแนะ รวมทั้งสารสนเทศทางวิชาการ
4) ส่งเสริมการดําเนินกิจกรรมร่วมในระดับท้องถิ่น อาทิเช่น การประเมินความหลากหลายทางชีวภาพ การวิเคราะห์ทางเศรษฐกิจสังคมและความหลากหลายทางชีวภาพข้ามพรมแดน การพัฒนาแผนปฏิบัติการร่วม รวมถึงยุทธศาสตร์การอนุรักษ์และการป้องกัน ตลอดจนการจัดกิจกรรมเพื่อสร้างความตระหนักในเรื่องการเปลี่ยนแปลงสภาพภูมิอากาศและการอนุรักษ์สิ่งแวดล้อมในระดับชุมชนท้องถิ่นบริเวณพื้นที่คุ้มครอง
โอกาสนี้ (๓๑ มกราคม ๒๕๖๑) พลเอก สุรศักดิ์ กาญจนรัตน์ รัฐมนตรีกระทรวงทรัพยากรธรรมชาติและสิ่งแวดล้อม และ H.E Say Samal รัฐมนตรีกระทรวงสิ่งแวดล้อมแห่งราชอาณาจักรกัมพูชา ร่วมเป็นสักขีพยานในการลงนามบันทึกความเข้าใจฯ ดังกล่าว โดยมีนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช แห่งราชอาณาจักรไทย และ H.E Chea Sam Ang อธิบดีกรมการบริหารการอนุรักษ์และการปกป้องธรรมชาติ แห่งราชอาณาจักรกัมพูชา เป็นผู้ลงนามร่วมกัน ณ โรงแรมแชงกรีล่า จังหวัดเชียงใหม่
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือครอบครัวหญิงวัย 33 ปี  ต้องรับภาระเลี้ยงดูลูก 2 คน ครอบครัวมีฐานะยากจน ทีย่านดินแดง
วันศุกร์ที่ 23 มิถุนายน 2560
พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือครอบครัวหญิงวัย 33 ปี  ต้องรับภาระเลี้ยงดูลูก 2 คน ครอบครัวมีฐานะยากจน ทีย่านดินแดง
พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือครอบครัวหญิงวัย 33 ปี ป่วยเป็นโรคหอบหืด ต้องรับภาระเลี้ยงดูลูก 2 คน ครอบครัวมีฐานะยากจนอาศัยอยู่ในบ้านสภาพเก่าทรุดโทรม ที่ย่านดินแดง กรุงเทพฯ
วันนี้ (23 มิ.ย. 60) เวลา 15.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้อง ลงพื้นที่ให้ความช่วยเหลือครอบครัวหญิงวัย 33 ปี ป่วยเป็นโรคหอบหืด ต้องรับภาระเลี้ยงดูลูก 2 คน ครอบครัวมีฐานะยากจนอาศัยอยู่ในบ้านสภาพเก่าทรุดโทรม ณ บ้านพักในซอยแสงอุทัยทิพย์ ย่านดินแดง กรุงเทพฯ
นางนภา กล่าวว่า จากกรณีหญิงวัย 33 ปี ป่วยเป็นโรคหอบหืด และได้แยกทางกับสามี เนื่องจากสามีมีพฤติกรรมติดยาเสพติดและติดสุรา ทําให้ต้องอาศัยเพียงลําพังกับลูกชายวัย 11 ปี และลูกสาววัย 5 ขวบ ในสภาพบ้านเก่าทรุดโทรมไม่มั่งคงแข็งแรง ครอบครัวฐานะยากจน โดยหญิงดังกล่าวประกอบอาชีพขายเสื้อผ้ามือสองซึ่งมีคนรู้จักนําเสื้อผ้ามาบริจาคให้แล้วนําไปขายต่อตามตลาดนัด บางวันต้องขอความช่วยเหลือจากวัดที่อยู่ใกล้บ้านในเรื่องอาหารและเครื่องอุปโภค และยังต้องส่งเสียเรื่องค่าใช้จ่ายในการศึกษาของลูกทั้ง 2 คน รวมทั้งค่าน้ําและค่าไฟ นั้น ตนพร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานในสังกัดกระทรวง พม. ได้แก่ กรมพัฒนาสังคมและสวัสดิการ (พส.) และกรมกิจการเด็กและเยาวชน (ดย.) จึงได้ลงพื้นที่เยี่ยมครอบครัว เพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้งเร่งดําเนินการช่วยเหลือในเบื้องต้นตามภารกิจด้านผู้ด้อยโอกาสทางสังคมและด้านเด็กและเยาวชนของกระทรวงการพัฒนาสังคมฯ
นางนภา กล่าวต่อไปว่า ในเบื้องต้น หน่วยงานสังกัดกระทรวง พม. ได้ดําเนินการช่วยเหลือครอบครัวดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภค สําหรับใช้ในชีวิตประจําวัน และ 2) ดย. มอบเงินสงเคราะห์เด็กในครอบครัว พร้อมเครื่องอุปโภคบริโภคที่จําเป็น ทั้งนี้ สําหรับแนวทางการช่วยเหลือในระยะต่อไป หน่วยงานในสังกัดกระทรวง พม. จะร่วมกันหาแนวทางช่วยเหลือดูแลในเรื่องการจัดสวัสดิการสังคมที่เหมาะสมให้กับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง อาทิ การประสานหน่วยงานที่เกี่ยวข้องในการช่วยเหลือดูแลเรื่องการการศึกษาของเด็กทั้ง 2 คนในระยะยาว และการปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมการประกอบอาชีพแก่หญิงดังกล่าว เพื่อสร้างรายได้ที่มั่นคงและเพียงพอ สามารถเลี้ยงดูตนเองและครอบครัวในระยะยาวได้
"ทั้งนี้ สําหรับประชาชนที่พบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม OSCC โทร 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงยุติธรรม ผนึกกำลังร่วม ๑๕ หน่วยงาน ลงนามบันทึกข้อตกลงว่าด้วยความร่วมมือ เพื่อการป้องกัน เฝ้าระวัง และแก้ไขปัญหาผู้ป่วยที่มีอาการทางจิต อันเนื่องมาจากการใช้ยาเสพติด
วันศุกร์ที่ 8 มีนาคม 2562
กระทรวงยุติธรรม ผนึกกําลังร่วม ๑๕ หน่วยงาน ลงนามบันทึกข้อตกลงว่าด้วยความร่วมมือ เพื่อการป้องกัน เฝ้าระวัง และแก้ไขปัญหาผู้ป่วยที่มีอาการทางจิต อันเนื่องมาจากการใช้ยาเสพติด
กระทรวงยุติธรรม ผนึกกําลังร่วม ๑๕ หน่วยงาน ลงนามบันทึกข้อตกลงว่าด้วยความร่วมมือ เพื่อการป้องกัน เฝ้าระวัง และแก้ไขปัญหาผู้ป่วยที่มีอาการทางจิต อันเนื่องมาจากการใช้ยาเสพติด
ในวันพุธที่ ๖ มีนาคม ๒๕๖๒ เวลา ๑๓.๓๐ น. ณ ห้องแมจิก ๒ ชั้น ๒ โรงแรมมิราเคิล แกรนด์ คอนเวนชั่น กรุงเทพมหานคร พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีลงนามบันทึกข้อตกลงว่าด้วยความร่วมมือ เพื่อการป้องกัน เฝ้าระวัง และแก้ไขปัญหา ผู้ป่วยที่มีอาการทางจิต อันเนื่องมาจากการใช้ยาเสพติด โดยมี ๑๕ หน่วยงานเข้าร่วมลงนามบันทึกข้อตกลง คือ กรมสุขภาพจิต สํานักงานปลัดกระทรวงสาธารณสุข กรมการแพทย์ สถาบันการแพทย์ฉุกเฉินแห่งชาติ สํานักงานกองทุนสนับสนุนการสร้างเสริมสุขภาพ กรมสนับสนุนบริการสุขภาพ กรมควบคุมโรค สํานักงานปลัดกระทรวงมหาดไทย กรมการปกครองกรมส่งเสริมการปกครองท้องถิ่น สํานักงานตํารวจแห่งขาติ สํานักงานปลัดกระทรวงการพัฒนาสังคมและความมั่นคงของมนุษย์ กรมพัฒนาสังคมและสวัสดิการ กรมประชาสัมพันธ์ และสํานักงาน ป.ป.ส เพื่อร่วมดําเนินการป้องกัน ลดปัญหา รวมถึงผลกระทบที่เกิดจากผู้มีอาการทางจิตอันเนื่องมาจาก การใช้ยาเสพติดที่มีพฤติกรรมรุนแรงและเป็นอันตรายต่อสังคม เพื่อไม่ให้กลับมามีอาการทางจิตซ้ํา และสามารถใช้ชีวิตได้อย่างปกติสุข
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ประเทศไทยรวมถึงประเทศเพื่อนบ้าน ได้รับผลกระทบจากยาเสพติดมาอย่างต่อเนื่อง และมีปริมาณที่เพิ่มขึ้นเรื่อยๆ ซึ่งเป็นปัญหา ที่ต้องเร่งบริหารจัดการและแก้ไขอย่างเร่งด่วน ซึ่งต้องอาศัยความร่วมมือจากหลายหน่วยงานร่วมมือกันในการบูรณาการการทํางานร่วมกันของ ๑๕ หน่วยงาน ในการเสริมสร้างพลังในการดูแลเด็ก เยาวชน และผู้ป่วยทางจิตที่เกิดจากการติดยาเสพติดให้หมดไปและสามารถกลับคืนสู่สังคม ต่อไป
รัฐบาลไทย-ข่าวทำเนียบรัฐบาล-เปิดใช้งานแล้ว! เส้นทางหลวงหมายเลข 3193 อ.สอยดาว จ.จันทบุรี – ด่านชายแดนบ้านแหลม
วันพุธที่ 9 ตุลาคม 2562
เปิดใช้งานแล้ว! เส้นทางหลวงหมายเลข 3193 อ.สอยดาว จ.จันทบุรี – ด่านชายแดนบ้านแหลม
..
#ไทยคู่ฟ้าเปิดใช้งานแล้ว! เส้นทางหลวงหมายเลข 3193 อ.สอยดาว จ.จันทบุรี – ด่านชายแดนบ้านแหลม ที่กรมทางหลวงเดินหน้าโครงการก่อสร้าง – ปรับปรุงขยายอย่างเร่งด่วน โดยขยายเส้นทางจาก 2 ช่องจราจร เป็น 4 ช่องจราจร ระยะทาง 21.16 กม. เพื่อรองรับการสัญจรระหว่างชายแดนไทย – อ.กรอมเรียง จ.พระตะบอง ประเทศกัมพูชา ให้สะดวกยิ่งขึ้น โดยเฉพาะด้านการคมนาคมขนส่งเพื่อพัฒนาเศรษฐกิจในจังหวัดและเขตการค้าชายแดน
รัฐบาลไทย-ข่าวทำเนียบรัฐบาล-รมช.ลักษณ์ เยี่ยมชมการดำเนินงานเครือข่ายวิสาหกิจชุมชนปศุสัตว์จังหวัดเพชรบุรี
วันศุกร์ที่ 5 ตุลาคม 2561
รมช.ลักษณ์ เยี่ยมชมการดําเนินงานเครือข่ายวิสาหกิจชุมชนปศุสัตว์จังหวัดเพชรบุรี
รมช.ลักษณ์ เยี่ยมชมการดําเนินงานเครือข่ายวิสาหกิจชุมชนปศุสัตว์จังหวัดเพชรบุรี มีการรวมกลุ่มกันอย่างเข้มแข็ง พร้อมพัฒนาโคเนื้อแบบครบวงจร สามารถสร้างมูลค่าเพิ่มและมีเอกลักษณ์ของจังหวัดเพชรบุรี
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมการดําเนินงานของเครือข่ายวิสาหกิจชุมชนปศุสัตว์จังหวัดเพชรบุรี ณ ตําบลสมอพลือ อําเภอบ้านลาด จังหวัดเพชรบุรี และกลุ่มแปรรูปอาหารฮาลาล บ้านท่าแร้ง ตําบลท่าแร้ง อําเภอบ้านแหลม จังหวัดเพชรบุรี ว่า เครือข่ายวิสาหกิจชุมชนปศุสัตว์เพชรบุรี ก่อตั้งขึ้นโดยได้รับงบประมาณจากกรมปศุสัตว์ในกิจกรรมการพัฒนาระบบการเลี้ยงโคเนื้อ มีวัตถุประสงค์เพื่อให้เกษตรกรมีการรวมตัวกันทํากิจกรรมแบบมีส่วนร่วม มีความเข้มแข็ง มีการแลกเปลี่ยนเรียนรู้ทักษะและประสบการณ์ด้านโคเนื้อให้เกิดความเชื่อมโยงอย่างครบวงจร เนื่องจากโคเนื้อจัดเป็นสัตว์เศรษฐกิจที่สําคัญของจังหวัดเพชรบุรี นําไปสู่การพัฒนาโคเนื้อแบบครบวงจร ทั้งต้นทาง (โคพ่อแม่พันธุ์) กลางทาง (โคขุน) และปลายทาง เป็นผลิตภัณฑ์แปรรูปจากเนื้อโค ที่สามารถเพิ่มมูลค่าให้สูงขึ้นและมีเอกลักษณ์ของจังหวัดเพชรบุรี
นอกจากนี้ วิสาหกิจชุมชนปศุสัตว์จังหวัดเพชรบุรี ยังได้มีการเชื่อมโยงกับวิสาหกิจชุมอื่นต่าง ๆ เช่น การนําเนื้อโคขุนคุณภาพมาแปรรูปสร้างมูลค่าเพิ่มเป็นเมนูต่าง ๆ เช่น มัสมั่น กุรุหม่า และตุ๋นยาจีน เป็นต้น ซึ่งการดําเนินการดังกล่าว สามารถสร้างรายได้ให้แก่สมาชิกในชุมชนได้เป็นอย่างดี
ทั้งนี้ ในปี 2560 มีผลผลิตทางด้านปศุสัตว์ของจังหวัดเพชรบุรี มีมูลค่าประมาณ 3,402 ล้านบาท การเลี้ยงปศุสัตว์ที่เป็นรายได้สําคัญ คือ การเลี้ยงโคเนื้อ สุกร โคนม ไก่เนื้อ เป็ดไข่ และไก่พื้นเมือง โดยเป็นการเลี้ยงทั้งในรูปแบบรายย่อยและในรูปแบบฟาร์ม มีพื้นที่เลี้ยงที่สําคัญ ได้แก่ 1) โคเนื้อ มีการเลี้ยงทั่วไปในทุกอําเภอ ประกอบด้วย การเลี้ยงโคเนื้อพันธุ์ลูกผสมและโคพื้นเมือง โดยมีการเลี้ยงโคเนื้อมากที่สุดในพื้นที่อําเภอบ้านลาด 2) โคนม มีการเลี้ยงในพื้นที่ 4 อําเภอ ได้แก่ อ.ชะอํา อ.แก่งกระจาน อ.เมืองเพชรบุรี และ อ.ท่ายาง ตามลําดับ 3) สุกร มีการเลี้ยงทั่วไปในทุกอําเภอ โดยมีการเลี้ยงสุกรมากที่สุดในอําเภอชะอํา 4) แพะ มีการเลี้ยงในทุกพื้นที่ โดยพื้นที่ที่มีการเลี้ยงแพะมากที่สุด คือ อ.ชะอํา อ.แก่งกระจาน และ อ.ท่ายาง ตามลําดับ ซึ่งส่วนใหญ่เป็นการเลี้ยงแพะเนื้อและแพะพื้นเมืองพันธุ์บอร์พันธุ์แองโกลนูเบียนและพันธุ์ผสม และ 5) สัตว์ปีก มีการเลี้ยงทั่วไปในทุกอําเภอ ส่วนใหญ่เป็นการเลี้ยงไก่พื้นเมืองและไก่เนื้อ ซึ่งมีฟาร์มไก่เนื้อมาตรฐานจํานวน 52 ฟาร์ม และการเลี้ยงไก่ไข่ มีฟาร์มไก่ไข่มาตรฐานจํานวน 41 ฟาร์ม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีรณรงค์ การจำหน่ายดอกบานชื่นเนื่องในวันเมตตาปัญญาอ่อน พร้อมขอบคุณผู้ประกอบการร่วมกับกระทรวงพาณิชย์ จัดจำหน่ายอาหารไทย ยกเป็นโครงการ “รวมไทย สร้างชาติ” เพื่อชีวิตวิถีใหม่
วันพุธที่ 8 กรกฎาคม 2563
นายกรัฐมนตรีรณรงค์ การจําหน่ายดอกบานชื่นเนื่องในวันเมตตาปัญญาอ่อน พร้อมขอบคุณผู้ประกอบการร่วมกับกระทรวงพาณิชย์ จัดจําหน่ายอาหารไทย ยกเป็นโครงการ “รวมไทย สร้างชาติ” เพื่อชีวิตวิถีใหม่
นายกรัฐมนตรีรณรงค์ การจําหน่ายดอกบานชื่นเนื่องในวันเมตตาปัญญาอ่อน พร้อมขอบคุณผู้ประกอบการร่วมกับกระทรวงพาณิชย์ จัดจําหน่ายอาหารไทย ยกเป็นโครงการ “รวมไทย สร้างชาติ” เพื่อชีวิตวิถีใหม่
วันนี้ (8 กรกฎาคม 63) เวลา 08.30 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมกิจกรรมประชาสัมพันธ์ก่อนการประชุมคณะรัฐมนตรีประจําสัปดาห์ ร่วมรณรงค์เชิญชวนคนไทยซื้อดอกบานชื่น เนื่องใน “วันเมตตาปัญญาอ่อน” โดยมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ พร้อมชมผลงานภาพถ่ายชนะการประกวดภาพถ่ายวิถีชีวิตใหม่ ในหัวข้อ “ใส่ใจสุขอนามัยและการเว้นระยะห่าง” โดยกรมอนามัย กระทรวงสาธารณสุข และร่วมประชาสัมพันธ์โครงการ “พาณิชย์เทใจ ใส่กระชัง ปลากะพงสามน้ํา @สงขลา” โดยมีนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข และนายดิสทัต โหตระกิตย์ เลขาธิการนายกรัฐมนตรี ร่วมชมนิทรรศการด้วย
โอกาสนี้ นายกรัฐมนตรีรับมอบดอกบานชื่นจากนางสายสม วงศาสุลักษณ์ ประธานมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ สัญลักษณ์ เนื่องใน “วันเมตตาปัญญาอ่อน” พร้อมด้วยตัวแทนนักเรียนผู้พิการทางสติปัญญา ร่วมจําหน่ายดอกบานชื่นแก่คณะรัฐมนตรีด้วย
จากนั้น นายกรัฐมนตรีได้ชมนิทรรศการภาพถ่ายที่ได้รับรางวัลจากการประกวดภาพถ่ายวิถีชีวิตใหม่ ในหัวข้อ “ใส่ใจสุขอนามัยและการเว้นระยะห่าง” โดยมีจุดประสงค์เพื่อบันทึกเหตุการณ์และพฤติกรรมของประชาชนชาวไทยในช่วงสถานการณ์การแพร่ระบาดของเชื้อไวรัสโควิด-19 รวมถึงเป็นการกระตุ้นให้คนไทยปฏิบัติตามมาตรการ โดยเฉพาะการสวมใส่หน้ากากอนามัย การเว้นระยะห่าง Social Distancing โดยผู้ที่ได้รับรางวัลชนะเลิศ คือ นายแพทย์ฐาปนันท์ มหิศนันท์
ทั้งนี้ ก่อนการเข้าร่วมประชุมคณะรัฐมนตรี นายกรัฐมนตรียังได้ร่วมประชาสัมพันธ์โครงการ “พาณิชย์เทใจ ใส่กระชัง ปลากะพงสามน้ํา @สงขลา” โดยกล่าวขอบคุณผู้ประกอบห้างค้าปลีก ค้าส่ง ที่ร่วมกับภาครัฐ กระตุ้นการบริโภคปลากะพง เพิ่มช่องทางจําหน่ายสินค้าแก่เกษตรกร ส่งเสริมการขายปลากะพง 3 น้ํา ทะเลสาบสงขลา ซึ่งมีเอกลักษณ์เชิงนิเวศธรรมชาติเฉพาะ เนื่องจากลุ่มน้ําทะเลสาบสงขลา มีทั้งน้ําจืด น้ําเค็ม และน้ํากร่อย ทําให้มีรสชาติอร่อย สามารถนํามาประกอบอาหารหลากหลาย อาทิ ยําปลากะพงส้มซ่า ปั้นสิบปลากะพง ในโอกาสนี้ นายกรัฐมนตรีได้กล่าวว่า ประเทศไทยโชคดีที่มีทรัพยากรอันเป็นประโยชน์มากมาย พร้อมขอบคุณภาคเอกชนที่ช่วยเหลือรัฐบาลบรรเทาความเดือดร้อนของพี่น้องเกษตรกร ทั้งยังช่วยรักษาการงาน สร้างรายได้ ทําให้เศรษฐกิจหมุนเวียนได้ ตามหลักแนวคิด “รวมไทย สร้างชาติ”
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แผนป้องกันและลดอุบัติเหตุทางถนนช่วงเทศกาลปีใหม่ 2563
วันพฤหัสบดีที่ 2 มกราคม 2563
แผนป้องกันและลดอุบัติเหตุทางถนนช่วงเทศกาลปีใหม่ 2563
วันพฤหัสบดีที่ 26 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบมาตรการป้องกันและลดอุบัติเหตุทางถนนช่วงเทศกาลปีใหม่ 2563 เพื่อลดปัจจัยเสี่ยงการเกิดอุบัติเหตุทางถนนในทุกมิติ โดยกําหนดมาตรการรณรงค์ภายใต้หัวข้อ “ขับรถมีน้ําใจ รักษาวินัยจราจร” ยึดพื้นที่เป็นตัวตั้ง ประกอบด้วย 7 มาตรการ ได้แก่ ลดปัจจัยเสี่ยงด้านคน ด้วยการบังคับใช้กฎหมายอย่างเข้มงวด ลดปัจจัยเสี่ยงด้านถนนและสภาพแวดล้อม ลดปัจจัยเสี่ยงด้านยานพาหนะ การช่วยเหลือหลังเกิดอุบัติเหตุ การดูแลความปลอดภัยทางน้ํา การดูแลความปลอดภัยให้แก่นักท่องเที่ยว และด้านการบริหารจัดการให้เป็นตามแผน ทั้งนี้ เพื่อให้ประชาชนเดินทางไป – กลับ ภูมิลําเนาด้วยความปลอดภัยและเฉลิมฉลองเทศกาลปีใหม่ อย่างมีความสุข
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการแก้ไขปัญหาฝุ่นในภาวะวิกฤต
วันจันทร์ที่ 27 มกราคม 2563
มาตรการแก้ไขปัญหาฝุ่นในภาวะวิกฤต
วันเสาร์ที่ 25 ธันวาคม 2563
Your browser does not support the audio element.
ต่อจากนี้ไปขอเชิญ รับฟังไทยคู่ฟ้า ครับ
รัฐบาลยกระดับมาตรการแก้ไขปัญหาฝุ่นในช่วงวิกฤต ด้วยการจํากัดจํานวนและลดการระบายมลพิษจากแหล่งกําเนิด เช่น ห้ามรถบรรทุกตั้งแต่ 10 ล้อขึ้นไป เข้ามาวิ่งในพื้นที่ชั้นในของ กทม. ในวันคี่ ตั้งแต่เดือน ม.ค. - ก.พ. 63 / เข้มงวดตรวจจับควันดํากับรถยนต์ รถโดยสาร รถบรรทุก / ตรวจสอบโรงงานอุตสาหกรรมที่ทําให้เกิดฝุ่นอย่างเข้มงวด หากพบต้องสั่งให้หยุดกิจการ / แก้ไขปัญหาการจราจรจากการก่อสร้างรถไฟฟ้า / ห้ามเผาในที่โล่งอย่างเด็ดขาดและลงโทษผู้ที่ฝ่าฝืน เป็นต้น นอกจากนี้ จะดําเนินการตามแผนปฏิบัติการแก้ไขปัญหาฝุ่น โดยให้ผู้ว่าราชการจังหวัดทุกจังหวัดที่มีปริมาณฝุ่นเกินมาตรฐาน เป็นผู้บัญชาการเหตุการณ์บรรเทาปัญหาอย่างเด็ดขาด จริงจัง เพื่อให้สถานการณ์คลี่คลายโดยเร็วที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกฯ ปฏิเสธ รัฐเตรียมปรับขึ้นภาษี VAT 1% ชี้นายกฯ เพียงเปรียบเทียบความเสียสละกับข้อเรียกร้องที่สวนทางกัน ย้ำรัฐบาลไม่ซ้ำเติมประชาชนขณะเดือดร้อน เตือนผู้ไม่หวังดีอย่าฉวยโอกาสตีข่าวรัฐถังแตก
วันพฤหัสบดีที่ 9 มีนาคม 2560
โฆษกฯ ปฏิเสธ รัฐเตรียมปรับขึ้นภาษี VAT 1% ชี้นายกฯ เพียงเปรียบเทียบความเสียสละกับข้อเรียกร้องที่สวนทางกัน ย้ํารัฐบาลไม่ซ้ําเติมประชาชนขณะเดือดร้อน เตือนผู้ไม่หวังดีอย่าฉวยโอกาสตีข่าวรัฐถังแตก
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่สื่อมวลชนหลายสํานักนําเสนอข่าวว่า นายกรัฐมนตรีมีนโยบายให้ปรับขึ้นภาษีมูลค่าเพิ่มร้อยละ 1
วันนี้ (9 มีนาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่สื่อมวลชนหลายสํานักนําเสนอข่าวว่า นายกรัฐมนตรีมีนโยบายให้ปรับขึ้นภาษีมูลค่าเพิ่มร้อยละ 1 เพื่อเพิ่มรายได้รัฐ ในช่วงที่กล่าวปราศรัยระหว่างลงพื้นที่และพบปะประชาชนที่ จ.ปราจีนบุรี ว่า เรื่องดังกล่าวอาจเป็นความเข้าใจที่คลาดเคลื่อนไปจากเจตนาที่แท้จริงของนายกรัฐมนตรี จึงมีการนําเสนอข่าวที่ไม่ถูกต้อง เพราะนายกฯ เพียงต้องการชี้ให้เห็นว่า เมื่อประชาชนเสนอข้อเรียกร้องขอความช่วยเหลือมายังรัฐบาลหลายเรื่อง แต่รายได้หลักของรัฐบาลมาจากการเก็บภาษีแต่เพียงอย่างเดียว แล้วจะนําเงินที่ไหนไปจ่าย ฉะนั้น หากประชาชนต้องการให้รัฐบาลช่วยเหลือ หรือได้รับเงินจากภาครัฐ ประชาชนก็ต้องรู้จักเสียสละด้วย โดยได้ยกตัวอย่างว่า หากประชาชนจ่ายภาษี VAT เพิ่มขึ้นอีกร้อยละ 1 ก็จะทําให้รัฐมีรายได้เพิ่มขึ้นอีกกว่า 100,000 ล้านบาท
“ยืนยันว่านายกฯ ไม่มีนโยบายปรับขึ้นภาษีดังกล่าวแต่อย่างใด เพราะไม่มีรัฐบาลไหนที่จะออกนโยบายซ้ําเติมประชาชนในขณะที่ทุกคนเดือดร้อนเนื่องจากเศรษฐกิจโลกตกต่ํา ดังนั้น จึงอยากให้พี่น้องสื่อมวลชนสร้างความเข้าใจที่ถูกต้องแก่สังคม และหวังว่าคงไม่มีผู้ใดหยิบฉวยโอกาสนี้ กระพือข่าวโจมตีว่ารัฐบาลถังแตก เพื่อลดความน่าเชื่อถือ ซึ่งไม่เป็นผลดีต่อใครทั้งสิ้น
......................................